OpenLLM-France/wikimedia huggingface dataset:
# Maria Enriqueta d'Àustria

Maria Enriqueta d'Àustria, reina dels belgues (Budapest 1836 - Spa 1902). Arxiduquessa d'Àustria i princesa d'Hongria i de Bohèmia amb el tractament d'altesa imperial. Pertanyent a la dinastia dels Habsburg-Lorena es casà amb el rei Leopold II de Bèlgica i esdevingué la segona reina dels belgues.
Nascuda a la ciutat de Budapest el dia 23 d'agost de 1836 essent filla de l'arxiduc i palatí d'Hongria, Josep Antoni d'Àustria i de la duquessa Maria Dorotea de Württemberg. L'arxiduquessa Maria Enriqueta era neta per via paterna de l'emperador Leopold II, emperador romanogermànic i de la infanta Maria Lluïsa d'Espanya mentre que per via materna ho era del príncep Lluís de Württemberg i de la princesa Enriqueta de Nassau-Weilburg.
Maria Enriqueta passà la seva infància i joventut a la capital hongaresa, ja que el seu pare exercia de palatí; és a dir, representant de l'emperador austríac a la capital d'Hongria. L'any 1853 es comprometé i es casà amb el príncep hereu i després rei dels belgues Leopold II, fill del rei Leopold I de Bèlgica i de la reina Lluïsa d'Orleans. La parella establerta a Brussel·les tingué quatre fills:
Maria Enriqueta d'Àustria morí l'any 1902 a la localitat belga de Spa. A la seva mort, el seu marit mantingué una relació amb una artista amb qui hi tingué dos fills. A conseqüència del divorci de la princesa Lluïsa, de la mort del príncep Leopold i del segon casament de la princesa Estafania, Leopold II decidí desheretà tots els seus fills legítims deixant la seva immensa fortuna (l'any 1905 era considerada de 500.000.000 de pessetes i era el desè home més ric del món) a la seva amant i els seus fills il·legítims.

## Referències

* 1 2 «Marie Henriette of Austria - A desperately lonely Queen» (en anglès americà), 31-05-2018. [Consulta: 2 gener 2022].
# MSI

MSI té els següents significats:
* Informàtica:
** Micro-Star International, marca de Taiwan que produeix ordinadors, plaques base, entre altres
** Circuit integrat - MSI (Medium Scale Integration)
** Windows Installer, prèviament conegut com a Microsoft Installer (MSI), motor per la instal·lació, manteniment i eliminació de programes en plataformes de Microsoft Windows
* Miscel·lània:
** Moviment Social Italià, organització política feixista
** Media Sports Investments, fons internacional d'inversió en esports
** Mindless Self Indulgence, grup de fusió punk, rock, hip-hop i música electrònica de Nova York, Estats Units
# Partit Socialista Unificat de Catalunya Viu

El Partit Socialista Unificat de Catalunya Viu (acrònim: PSUC Viu) és un partit polític comunista refundat el 1997 per militants del PSUC contraris a dissoldre el partit dins d'Iniciativa per Catalunya. El secretari general del PSUC Viu és Eduard Navarro i la seva representació institucional és d'unes desenes de regidors en diferents poblacions catalanes. Joves Comunistes de Catalunya fou l'organització juvenil del Partit Socialista Unificat de Catalunya Viu entre desembre de 1997 i juliol de 2014, i des de 2015 ho són les refundades Joventuts Socialistes Unificades de Catalunya.

## Origen

El 1997, en el IX congrés del PSUC, Rafael Ribó volia diluir definitivament el PSUC dins d'Iniciativa per Catalunya, i una part de la militància que no volien perdre l'escènica comunista històrica del PSUC van formar un grup anomenat "Manifest pel PSUC", adoptant finalment el nom de PSUC viu, ja que les sigles PSUC quedaven vetades perquè eren propietat d'IC.

## Aliances

Des de la seva fundació, el PSUC viu ha estat el referent a Catalunya del Partit Comunista d'Espanya (PCE). El 1998 va passar a ser membre fundador d'Esquerra Unida i Alternativa (EUiA) juntament amb el PCC, el Partit Revolucionari dels Treballadors (PRT), Esquerra Revolucionària, el Partit Obrer Revolucionari (POR), el Partit d'Acció Socialista de Catalunya i el Col·lectiu per una Esquerra Alternativa (derivació del MCC i de la LCR).
Actualment, el PSUC Viu és crític amb la coalició ICV-EUiA. És reticent a pactes amb ICV, sobretot arran de la gestió de l'antic govern Tripartit. Durant el Govern tripartit, va demanar la dimissió de Joan Saura, fet que va generar crítiques des d'ICV.
El fet que Raül Romeva anés al grup Els Verds-ALE del Parlament Europeu en comptes d'anar al grup de l'Esquerra Unida Europea-Esquerra Verda Nòrdica (grup al qual pertanyen IU i EUiA), que ICV s'apropiés d'un senador d'EUiA i que ICV votés a favor de la guerra a Líbia, han perjudicat les relacions entre els membres de la coalició.

## Referències

* ↑ LA CESSIÓ DE SOBIRANIA DEL PSUC A INICIATIVA PER CATALUNYA Web del PSUC històric, 1997.
* ↑ ICV – EUiA. ¿Prevenir o lamentarse? Arxivat 2012-02-11 a Wayback Machine. Web oficial del PSUC viu, 05 de maig de 2006.
* ↑ El cas Núria Pòrtulas Web oficial del PSUC viu, 12 maig de 2007.
* ↑ El PSUC viucondena rotundamente los recortes del Triparit Arxivat 2011-12-17 a Wayback Machine. La República, 13 de juny de 2010.
* ↑ ICV amenaza al PSUC viu Arxivat 2011-12-08 a Wayback Machine. La República, 27 de maig de 2009.
* ↑ Romeva se va al Grupo Verde-ALE Informe del Consejo Político Federal de IU.
* ↑ ICV confirma que quiere "colocar" a Saura en el Senado Arxivat 2013-08-21 a Wayback Machine. La República, 3 de gener de 2010.
* ↑ ICV y EUiA discrepan sobre la intervención militar en Libia La Vanguardia, 21 de març de 2011.

## Enllaços externs

* Partit Socialista Unificat de Catalunya Viu
# 1325
## Esdeveniments

Països Catalans
* 15 de maig - Xirivella: a la seva alqueria de Xirivella, Ramon Muntaner comença a escriure la seva Crònica.
Resta del món
* 7 de gener - Portugal: Alfons IV accedeix al tron.

## Naixements

* Japó: Príncep Nariyoshi, setzè shogun

## Necrològiques

* 16 de desembre, Nogent-le-Roi: Carles I de Valois, príncep de França, comte de Valois, comte d'Anjou i Maine, comte d'Alençon, Chartres i Perche.

## Referències

* ↑ Ramon, Muntaner. La Crònica de Ramon Muntaner: edició i estudi. Pròleg de Josep Antoni Aguilar Àvila. Institut d'Estudis Catalans. Secció Filològica, 2015-03-11, p. 32. ISBN 978-84-9965-264-1.
# Bernie

Bernie és una població dels Estats Units a l'estat de Missouri. Segons el cens del 2000 tenia 1.777 habitants.

## Demografia

Segons el cens del 2000, Bernie tenia 1.777 habitants, 782 habitatges, i 510 famílies. La densitat de població era de 548,9 habitants per km².
Dels 782 habitatges en un 29,3% hi vivien nens de menys de 18 anys, en un 50% hi vivien parelles casades, en un 12% dones solteres, i en un 34,7% no eren unitats familiars. En el 30,4% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,82.
Per edats la població es repartia de la següent manera: un 23,7% tenia menys de 18 anys, un 7,9% entre 18 i 24, un 26,3% entre 25 i 44, un 24,9% de 45 a 60 i un 17,1% 65 anys o més.
L'edat mediana era de 39 anys. Per cada 100 dones de 18 o més anys hi havia 77,8 homes.
La renda mediana per habitatge era de 24.085 $ i la renda mediana per família de 30.847 $. Els homes tenien una renda mediana de 24.922 $ mentre que les dones 16.196 $. La renda per capita de la població era de 13.096 $. Entorn del 15,8% de les famílies i el 26,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bernie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bernie». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Mosquiter de Tytler

El mosquiter de Tytler (Phylloscopus tytleri) és una espècie d'ocell de la família dels fil·loscòpids (Phylloscopidae). Es troba a Índia, Nepal, Pakistan i Afganistan, Els seus hàbitats principals són els boscos temperats i els boscos tropicals i subtropicals secs. El seu estat de conservació es considera de risc mínim.
L'epitet específic tytleri fa referència al militar i naturalista britànic Robert Christopher Tytler (1818-1872).

## Referències

* 1 2 «Mosquiter de Tytler». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 624. ISBN 978-84-16728-37-4.
* ↑ BirdLife International. «Tytler's Leaf-warbler. Phylloscopus tytleri» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2022. [Consulta: 11 setembre 2023].
# LPC

LPC té els següents significats:
* Partit Liberal del Canadà (del seu nom en anglès Liberal Party of Canada), partit polític del Canadà
* Comissió per a la Preservació de Monuments de Nova York (del seu nom en anglès Landmarks Preservation Commission), agència de la ciutat de Nova York per a la conservació dels seus monuments
* La Paraula Cristiana, associació per a la conciliació de vida cristiana i valencià al País Valencià
* La Paraula Cristiana (revista), revista històrica de cultura cristiana publicada a Barcelona
* Quitrà d'hulla (del seu nom en llatí Liquor Picis Carbonis), producte de la destil·lació de l'hulla que s'usa com a xampú medicinal
* LPC (llenguatge de programació) (de l'acrònim amb el nom de l'autor Lars Pensjö C), llenguatge de programació derivat del llenguatge C
* Linear Predictive Coding, codificació àmpliament utilitzada en àudio digital
* Low Pin Count, bus utilitzat en els ordinadors IBM PC compatibles per connectar determinats perifèrics
# Dolmen Editorial

Dolmen Editorial és una editorial de llibres, revistes i sobretot còmics, tant d'autors nacionals com a estrangers, situada a Palma. Va ser fundada per Vicente García, Carlos Pacheco, Francisco Pérez Navarro i el col·leccionista Jaume Vaquer el 2001, entorn de la revista homònima.

## Trajectòria editorial

Vicente García, que dirigia des de 1994 la revista Dolmen, crea al juny de 2000, el segell Eros Edicions per editar la revista eròtica del mateix nom.
Al maig de 2001, es crea definitivament Dolmen Editorial, la qual, en el seu primer any, només edita les miniseries Shockrockets i Solo un peregrino, a part dels números de les revistes Dolmen, Eros Comix i el recopilatori de la sèrie Haciendo amigos de David Ramírez.
Posteriorment, editaria les sèries Dylan Dog, Vampire Hunter, Alien Legion o Los_Reyes Elfos, entre d'altres. Entre els seus llibres, cal citar les novel·les de les aventures d'Indiana Jones o les històries de les sèries televisives Lost o Anatomia de Grey.
Destaca també la col·lecció Línia Z, dedicada a explotar el fenomen zombi, amb novel·les com a Apocalipsis Z de Manel Loureiro, Naturaleza Muerta de Víctor Conde, Los Caminantes i la seva continuació, Necròpolis, de Carlos Sisí, Diario de un Zombi de Sergi Llauger o els últims títols,"Cuando Susanah llora" de J.J. Castillo i Instinto de superviviente de Darío Vilas Couselo, obres en les quals el gènere Z ha evolucionat, allunyant-se dels tòpics de supervivents en lluita contra hordes zombi per atorgar pes dramàtic als personatges.
Dins d'aquesta mateixa línia es publica la col·lecció Antologia Z, una sèrie de llibres que recopilen relats sobre el gènere zombi escrits per diferents autors, entre els quals destaca Zombimaquia.
La seva aposta per la literatura de morts vivents fa que en 2012 es creï la Ruta Zombi, un esdeveniment nacional que conjuga concursos de disfresses amb sessions de signatures i xerrades amb els autors dels llibres de temàtica zombi.

## Referències

* ↑ BORGES, Luigi Benedicto (24/12/2010). Originals de còmics: L'art del col·leccionisme, "El Mundo".
* 1 2 3 AZPITARTE, Koldo (30/03/2002). Dolmen: el fanzine que va créixer amb nosaltres, tebeosfera.

## Enllaços externs

* Web oficial de Dolmen Editorial
* Dolmen Editorial Arxivat 2010-12-07 a Wayback Machine. per José A. Serrano, "Guia del Còmic"
# 1450
## Esdeveniments
### Resta del món

* 3 de setembre: Barcelona - Alfons el Magnànim signa el privilegi per a la creació de l'Estudi General de Barcelona,que serà la quarta universitat de Catalunya després de les de Lleida, Perpinyà i Girona.

## Naixements
### Resta del món

* Tomàs Moro filòsof i jurista.

## Necrològiques
### Països Catalans

* Montserrat: Antoni d'Avinyó i de Moles, 21è president de la Generalitat de Catalunya,
* Mora de Ruviols: Gonzalo Fernández de Heredia, 43è president de la Generalitat de Catalunya,

### Resta del món

* 9 de febrer - Le Mesnil-sous-Jumièges, Normandia (França): Agnès Sorel, l'amant favorita del rei Carles VII de França, model pictòrica de la cèlebre obra de Jean Fouquet La verge amb el nen (n. 1422).

## Referències

* ↑ Barcelona, Universidad de. Història de la Universitat de Barcelona: I simposium, 1988. Edicions Universitat Barcelona, 1990, p. 643. ISBN 978-84-7875-166-2.
* ↑ Queralt, María Pilar. Reinas en la sombra : amantes y cortesanas que cambiaron la historia (en castellà). 1a. edición. Madrid: EDAF, 2014, p. 38. ISBN 978-84-414-3440-0.
# Bernice Johnson Reagon

Bernice Johnson Reagon (comtat de Dougherty, 4 d'octubre de 1942 - Washington DC, 16 de juliol de 2024) va ser una cantant, compositora i activista estatunidenca.

## Biografia

Bernice fou membre fundadora del quartet The Freedom Singers. L'any 1973 va fundar el conjunt a cappella Sweet Honey in the Rock, a Washington DC. També va ser part del Moviment d'Albany, una coalició de dessegregació iniciada a la ciutat d'Albany. Reagon va dedicar la seva vida a reclamar la justícia social a través de la seva música i de l'activisme, cercant defensar els drets civils de les comunitats afroamericanes al seu país.
Es va doctorar a la Universitat Howard i era membre emèrit de la Facultat d'Història de la Universitat Americana de Washington. També va rebre un doctorat honorari de música del Berklee College of Music.
L'any 1963 es va casar amb Cordell Reagon, que també formava part de The Freedom Singers. La seva filla Toshi Reagon també és cantant i compositora. Reagon va manifestar que «els desafiaments de la vida no han de paralitzar-te, suposadament són per a ajudar a trobar-te amb tu mateix. La comunitat negra ha creat el seu propi món. Els afroamericans han de fer ús de tot el seu territori a disposició. I aquest territori no es representa en una àrea, sinó en la cultura».

## Referències

* ↑ Gabriel, Trip «Bernice Johnson Reagon, a Musical Voice for Civil Rights, Is Dead at 81» (en anglès). The New York Times, 19-07-2024. ISSN: 0362-4331.
* ↑ «Freedom Singers» (en anglès). New Georgia Encyclopedia. [Consulta: 27 gener 2023].
* ↑ «Albany Movement» (en anglès). New Georgia Encyclopedia. [Consulta: 27 gener 2023].
* ↑ Hayes, Eileen M. Songs in Black and Lavender: Race, Sexual Politics, and Women's Music (en anglès). University of Illinois Press, 1 d'octubre de 2010, p. 66. ISBN 9780252091490.
* ↑ «Bernice Johnson Reagon: Civil Rights song leader | Smithsonian Folkways» (en anglès). www.folkways.si.edu. [Consulta: 27 gener 2023].
* ↑ «Bernice Johnson Reagon | Album Discography | AllMusic» (en anglès). AllMusic. [Consulta: 27 gener 2023].
* ↑ «Bernice Johnson Reagon | Americans Who Tell The Truth» (en anglès). www.americanswhotellthetruth.org. [Consulta: 27 gener 2023].
* ↑ «Emeritus Faculty with the History Department at American University» (en anglès). www.american.edu. [Consulta: 30 gener 2023].
* ↑ «Bernice Johnson Reagon on Freedom Fighting | Berklee College of Music» (en anglès). www.berklee.edu. [Consulta: 30 gener 2023].
* ↑ Brown, Leonard. John Coltrane and Black Americas Quest for Freedom: Spirituality and the Music. Oxford University Press, 11 d'agost de 2010, p. 23–24. ISBN 0199779740.
# Monte de Santa Trega

El monte de Santa Trega (gallec: monte de Santa Trega) és una muntanya de 341 metres d'altitud situada en l'extrem sud-oest de Galícia, en el municipi d'A Guarda.
Des del cim d'aquesta muntanya, de pronunciades pendents, es domina la desembocadura del riu Miño, l'oceà Atlàntic i les muntanyes de Portugal i Galícia, per la qual cosa constitueix un enclavament estratègic habitat des de molt abans que l'assentament del Castro de Santa Trega, com testifiquen petròglifs allí trobats de més de 2.000 anys d'antiguitat.
En ell es troba l'església de Santa Trega i proper a la porta del temple una làpida de pedra amb multitud de marques de pedreria, col·locada en ocasió del festival de 1979 en honor dels poveiros de Póvoa de Varzim (Portugal). Pel que sembla, es tracta d'una reproducció en pedra de la porta de fusta original de l'ermita, que contenia aquestes marques. És de destacar la seva similitud amb les existents en esglésies, monestirs, etc. en l'Europa medieval.
# La Celete

La Celete (occità) o La Cellette (francès) és una comuna (municipi) al departament de Cruesa, de la regió de Nova Aquitània, La seva població al cens de 1999 era de 283 habitants. Està integrada a la Communauté de communes de Marche Avenir.

## Demografia

Evolució demogràfica :
| 1968 | 1975 | 1982 | 1990 | 1999 |
| 201 | 181 | 159 | 147 | 143 |

## Administració

Llista d'alcaldes :
| Període | Identitat | Partit |
| 2001-2008 | Jean Boyault | |
| 2008- | Jean Dallot | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Antònia March Serra

Sor Antonia March Serra (Manlleu, Osona, 26 de gener del 1927 - Olesa de Montserrat, Baix Llobregat, 7 de desembre del 2018) fou una monja de la Congregació de les Filles de la Caritat al Convent de Sant Vicenç de Paül d'Olesa de Montserrat.
Va cursar el noviciat el 1957 i va ser destinada a Olesa un any més tard. Morí en aquesta població després de 61 anys de servei en aquesta localitat.

## Referències

* ↑ Montserrat, Ajuntament d'Olesa de. «L'Ajuntament d'Olesa lamenta la mort de sor Antonia March Serra, figura clau en el procés d'emancipació de la dona a Olesa». Arxivat de l'original el 2018-12-09. [Consulta: 12 desembre 2018].
# Domingo Hernández Guanche

Domingo Hernández Guanche (Santa Cruz de Tenerife, 11 de febrer de 1973) és un futbolista canari, que ocupa la posició de porter.
Sorgit del planter del CD Tenerife, Domingo va actuar en un partit de la campanya 96/97, a la màxima categoria i contra l'Hèrcules CF. Va ser el seu únic encontre de lliga amb els tinerfenys.
La resta de la seua carrera prossegueix per equips de la Tercera divisió canària, sobretot a l'AD Laguna.

## Enllaços externs

* Fitxa de Domingo
# Partit Agrari d'Unió Social

El Partit Agrari d'Unió Social o Partit Agrari (en francès Parti paysan o Parti Paysan d'Union Sociale) fou un partit polític francès fundat el 1945 per Paul Antier per tal de representar políticament els interessos del medi agrari i assegurar el relleu de l'antic Partit Agrari i Camperol Francès (PAPF). Un dels seus líders destacats fou Camille Laurens, antic síndic nacional adjunt de la Corporation Paysanne. El 15 de febrer de 1951 el partit fou absorbit pel Centre Nacional dels Independents, que després es transformaria en Centre Nacional d'Independents i Agraris (CNIP). En novembre de 1951 i el 1953 Paul Antier intentà reprendre un Partit Agrari.

## Enllaços externs

* (francès) article sobre el CNIP, evocant le PPUS
* (francès) Article sobre l'acció del PPUS al Cantal
# 416 aC

El 416 aC va ser un any del calendari romà prejulià. Era també l'any 338 ab urbe condita, o de la fundació de Roma.

## Esdeveniments

* Alcibíades i Nícies són nomenats estrategs a Atenes.
* Els atenencs ocupen l'illa de Melos considerada enemiga, en una campanya brutal narrada per Tucídides i que potser era una iniciativa d'Alcibíades. La capital havia estat assetjada durant dos anys per un miler d'atenesos i finalment va ser destruïda, tots els homes en edat militar van ser executats, i les dones i els nens convertits en esclaus. Alcibíades era l'autor dels decrets que imposaven aquests càstigs barbàrics als illencs, i ell mateix es va comprar una dona de l'illa, amb la qual va tenir un fill. Tot seguit, un grup de 500 clerucs atenencs es va establir a l'illa.
* A Sicília, la ciutat de Segesta va demanar ajuda a Atenes perquè va sofrir un atac de Selinunt i de Siracusa. Atenes va enviar una flota, que va optar per atacar Siracusa.
* Agató d'Atenes, poeta tràgic, va obtenir la victòria al concurs que se celebrava durant les Lenees. Plató, que tenia 14 anys en aquell moment i va estar present en el lliurament del premi, el va introduir com un dels interlocutors a la seva obra El convit.
* Van ser elegits a Roma, tribuns amb potestat consular: Aulus Semproni Atratí, Marc Papiri Mugil·là, Quint Fabi Vibulà i Espuri Nauci Rútil.

## Referències

* ↑ Tucídides. Història de la Guerra del Peloponnès, VI, 29
* ↑ Tucídides. Història de la Guerra del Peloponnès, V, 84, 114-116
* ↑ Diodor de Sicília. Biblioteca històrica, XII, 82
* ↑ Romeri, Luciana. Philosophes entre mots et mets : Plutarque, Lucien et Athénée, autour de la table de Platon. Grenoble: Jérôme Millon, 2002, p. 332. ISBN 9782841371402.
* ↑ Titus Livi. Ab Urbe Condita, IV, 44, 47
# Comín

«Comín» té aquests significats:
# Monteacuto

Montacuto és una regió històrica de Sardenya nord-oriental que aplega municipis de la província de Sàsser, que són separades pel riu Coghinas. Limita amb les regions sardes d'Anglona, Gal·lura, Meilogu, Goceano, Tataresu i Baronia. Comprèn la vall sud del Limbara i l'altiplà del Buddusò. Històricament formà part del Jutjat de Gallura. Lingüísticament es parla logudorès, encara que a l'altiplà del Buddusò es parla una varietat del nuorès.

## Bibliografia

* S. Chessa, Le Dimore rurali in Sardegna, con particolare riferimento al Monteacuto, al Goceano, al Meilogu e alla Gallura, Cargeghe, Documenta, 2008.
# Marc Juni Penne (pretor)

Marc Juni Penne (en llatí Marcus Junius Pennus) va ser un magistrat romà. Formava part de la gens Júnia, i era de la família dels Penne
Va arribar a edil curul l'any 205 aC i després a pretor urbà el 201 aC. El menciona Titus Livi.

## Referències

* ↑ Titus Livi. Ab Urbe Condita XXIX,11; XXX,40; XXXI,4